Systur flytja lag sitt Með hækkandi sól í undankeppni Eurovision-keppninnar í Tórínó í kvöld. Svokallað dómararennsli fór fram í gær, en hljóðblöndun misfórst í atriðinu sem hafði þó ekki áhrif á útsendingu til dómaranna. Rúnar Freyr Gíslason, fjölmiðlafulltrúi hópsins, segir að tæknimenn hafi boðið sérstaka aukaæfingu við komuna í keppnishöllina í dag, svo allt á að vera í lagi fyrir keppnina í kvöld.